
[bookmark: _Toc426552205][bookmark: _Toc526409849][bookmark: _Toc23308927]TYÖTEHTÄVÄT

Työtehtävät työpaikkajaksolle:
· Pedagogisen toiminnan suunnittelu ja toteutus huomioiden paikallinen varhaiskasvatussuunnitelma, arvot ja työyhteisön toimintakulttuuri sekä lasten mielenkiinnon kohteet ja tarpeet
· Toiminnan pedagoginen dokumentointi
· Leikin havainnointi, ohjaaminen ja tukeminen
· Oppimista, kehitystä ja vuorovaikutusta edistävän oppimisympäristön luominen yhdessä työyhteisön kanssa
· Lasten kielellisten taitojen, itseilmaisun sekä vuorovaikutus- ja yhteistyötaitojen tukeminen
· Oman toiminnan arviointi ja kehittäminen
· Pedagogiseen keskusteluun osallistuminen
· Yhteistyöhön osallistuminen

ESIMERKKI AIKATAULUSTA

TAVOITTEET
Laadi itsellesi tavoitteet työelämässä oppimista varten. Palauta tavoitteet ennen työpaikalle lähtemistä ohjaavalle opettajalle Pedanettiin ja työpaikkaohjaajalle ensimmäisenä työpäivänä.

PEDAGOGINEN DOKUMENTOINTI
Lasten mielenkiinnon kohteiden ja tarpeiden sekä leikin havainnointi ja sen dokumentointi.
· käytä erilaisia dokumentointimenetelmiä, jolla taltioit lasten mielenkiinnon kohteita ja tarpeita (kirjoitetut muistiinpanot, lasten kertomukset ja piirustukset, videointi, valokuvaus, saduttaminen jne.)
· valitse ohjaajasi kanssa havainnoitavat lapset / pieni lapsiryhmä – varmista, että kuvausluvat ovat kunnossa! 
· sovi ohjaajan kanssa milloin/ missä tilanteissa teet havainnointia ja dokumentointia
· dokumentoi eli kysy ja kerää tietoa
· reflektoi kerättyä tietoa lasten ja ohjaajasi/ henkilökunnan kanssa (tuumaustauot) ja mieti/ kirjaa ylös kehittämisideoita
PEDAGOGINEN DOKUMENTOINTI NÄYTÖSSÄ: Dokumentoinnin avulla saatuja tietoja ja havaintoja voi hyödyntää näytön aikana. Dokumentoinnin avulla saat tietoa sekä lasten mielenkiinnon kohteista ja tarpeista että lasten leikistä ja kielellisistä taidoista. Kerättyjen tietojen avulla voit ohjata ja tukea lasten leikkiä sekä kielellisiä taitoja. Tietoja voit käyttää apuna myös leikkiä edistävän toimintakulttuurin ja oppimisympäristön kehittämiseen yhdessä työyhteisön kanssa. 


TYÖSKENTELYYN OSALLISTUMINEN
Osallistu aktiivisesti ja oma-aloitteisesti työtiimin jäsenenä päivittäisen toiminnan suunnitteluun, toteuttamiseen ja arviointiin. Harjoittele pedagogisen toiminnan suunnittelua ja toteutusta. Huomioi työskentelyssäsi työpaikan tarpeet ja mahdollisuudet.

Suunnittele ja toteuta tavoitteellista lasten tarpeet ja mielenkiinnon kohteet huomioivaa toimintaa. Innosta lapsia oppimista edistävään toimintaan sekä suunnitellusti että spontaanisti arjen tilanteissa.
· Tarjoa lapsille mahdollisuuksia leikkiin, liikkumiseen, tutkimiseen ja ilmaisuun (varhaiskasvatuksen työtavat). Anna lapsille mahdollisuus kokea, opetella, toimia ja osallistua. Ohjattu toiminta voi olla liikuntaa, musiikkia, leikkiä, pelejä, satuja, kuvallista ilmaisua ja/tai kädentaitoja sisältävä tuokio tai muu oppimisen tilanne ulkona tai sisällä, jonka suunnittelet ja ohjaat. 
· Toteuta toimintaa suunnitellusti ja spontaanisti arjen tilanteissa lasten aloitteita ja tarpeita huomioiden.
· Muista laaja-alainen osaaminen ja oppimisen alueet!  
· Hyödynnä työpaikkasi välineitä ja materiaaleja monipuolisesti. Voisiko myös teknologiaa hyödyntää toiminnassa?
· Hyödynnä ohjausta ja tukea, jota saat työpaikkaohjaajaltasi.

Toteuta erilaisia ohjaustuokiota erilaisille lapsiryhmille. Toteuta samoja tuokioita useampaan kertaan eri lapsiryhmien kanssa.
Tee ohjatuista tuokioista kirjalliset suunnitelmat, jotka hyväksytät työpaikkaohjaajallasi hyvissä ajoin ennen toteutusta. 

Toteuta niin paljon ohjaustuokioita kuin mahdollista – nyt on tilaisuutesi oppia!

AMMATTITAIDON OSOITTAMISTAVAT
[bookmark: _Toc513468822]Opiskelija osoittaa ammattitaitonsa näytössä käytännön työtehtävissä toimimalla varhaiskasvatuksen ympäristössä monipuolisen varhaiskasvatuksen pedagogisen toiminnan toteuttamisen tehtävissä. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.

VALMISTAUTUMINEN NÄYTTÖÖN
Työpaikkajakson aikana osallistu aktiivisesti ja omatoimisesti toiminnan suunnitteluun ja toteutukseen. Näytä motivaatiosi oppia uusia asioita, kokeile uusia työmuotoja ja ole rohkeasti mukana erilaisissa vuorovaikutustilanteissa. 
Osaamisen osoittamisen suunnitelma: Kirjoita suunnitelma ja siihen liittyvät tehtävät tavoitteineen valmiiksi niin, että voit esitellä ne hyvissä ajoin ennen varsinaista näyttöä. Tee mahdolliset muutokset ja viimeistelyt suunnitelmiin ja palauta ne näytön vastaanottajalle niin, että hän ehtii tarkistaa ne ennen näyttöä.
Näytön valmistelut: mahdolliset materiaalit, välineet, tilat, viime hetken varmistukset yms.

[bookmark: _Toc513468827]NÄYTÖN SUUNNITTELU
Näytöt järjestetään ensisijaisesti työelämässä järjestettävän koulutuksen yhteydessä, jotta opiskelija pääsee osoittamaan osaamistaan aidossa työympäristössä. Työelämässä oppimisjakson alkupuolella opiskelijalle varataan aikaa tutustua työyhteisöön, oppia uusia taitoja ja harjaantua jo opitussa. Kun asiat on opittu, opiskelijan työskentelyä arvioidaan hänen toimiessaan työpaikan tavanomaisissa tehtävissä. 
Näytön toteuttamiselle ei ole asetettu mitään ajallista määrää. Näytön kesto riippuu tehtävästä työstä; erilaiset tehtävät edellyttävät eripituisia työskentelyaikoja. Oleellista on, että opiskelijan osaamisesta saadaan luotettavaa tietoa, jonka perusteella arvosana osaamisesta voidaan antaa. Näytön kesto voidaan sopia opiskelija- ja työpaikkakohtaisesti siten, että sen jälkeen, kun opiskelijalla on ensin ollut mahdollisuus oppia sovitut, tutkinnon ammattitaitovaatimusten mukaiset asiat, opiskelija voi osoittaa osaamistaan sovitun ajanjakson aikana. Näyttö on lastenohjaajaopiskelijoilla usein ollut viikon mittainen. Osan näyttötehtävistä voi tarvittaessa suorittaa aiemminkin kuin viimeisellä viikolla.
Opiskelija suunnittelee näytön yhdessä työpaikkaohjaajan ja opettajan kanssa henkilökohtaista osaamisen osoittamisen suunnitelmaa apuna käyttäen. Suunnitelmaan kirjataan konkreettisesti, miten ja mitä työtehtäviä tehden opiskelija aikoo näyttää osaamisensa. 
Näytön suunnittelun tarkoituksena on selkiyttää opiskelijalle mitä osaamista näytössä arvioidaan ja mitä kriteerejä arvioinnissa käytetään. Suunnitteluun osallistuminen antaa opiskelijalle myös mahdollisuuden kehittää omia itsearviointitaitoja ja tehostaa opiskelua. Yhdessä suunnittelemalla voidaan myös välttää epäselvyyksiä ja väärinymmärryksiä.
Ohjatusta toiminnasta tehdään suunnitelmat ja koko näyttö kannattaa hahmotella viikkosuunnitelman muotoon. Näin työpaikkaohjaaja ja koko työyhteisö saa tiedon mitä opiskelija aikoo näytössä tehdä.  

TOIMINTAOHJEITA NÄYTTÖVIIKOLLE
Opiskelija osallistuu työpaikan päivittäiseen toimintaan näytön ajan sovitun työnjaon mukaisesti. 
Sovitut näyttötehtävät toteutetaan oman osaamisen osoittamisen suunnitelman mukaisesti ammattitaitovaatimukset ja arviointikriteerit huomioiden. 
Näytön aikana opiskelijan kannattaa tehdä päivittäin muistiinpanoja eli kirjata omia vahvuuksia ja kehittämisen kohteita suhteessa valtakunnallisiin tutkinnon osan arvioinnin kohteisiin ja kriteereihin. Tämä helpottaa itsearviointia!

AMMATTITAITOVAATIMUKSET
Varhaiskasvatusta ohjaavan lainsäädännön, määräysten, suositusten ja ohjeiden noudattaminen
opiskelija
· noudattaa varhaiskasvatuksen lainsäädäntöä
· noudattaa lastensuojelulain mukaista ilmoitusvelvollisuutta
· tuntee varhaiskasvatuslain mukaiseen henkilöstön ilmoitusvelvollisuuteen liittyvät periaatteet
· työskentelee varhaiskasvatuksen tasa-arvo- ja yhdenvertaisuussuunnitelman mukaisesti
· työskentelee varhaiskasvatussuunnitelman perusteiden ja varhaiskasvatuksen arvoperustan mukaisesti
· työskentelee paikallisen varhaiskasvatussuunnitelman mukaisesti
· toimii lapsen varhaiskasvatussuunnitelmaan kirjattujen tavoitteiden ja sopimusten mukaisesti
· työskentelee varhaiskasvatuksen toimintakulttuuria kehittävien ja inklusiivisten periaatteiden mukaisesti
· toimii työympäristön suositusten ja ohjeiden mukaisesti
· käyttää työssään tietoa lapsen oppimisen polun jatkumosta varhaiskasvatuksesta esiopetukseen ja perusopetukseen
· käyttää työssään tietoa vaihtoehtoiseen pedagogiikkaan perustuvasta varhaiskasvatuksesta
Osallisuuden edistäminen
opiskelija
· kohtaa lapsen ja perheen arvostavasti ja sensitiivisesti
· huomioi toiminnassaan lapsen ja perheen kielellisen, kulttuurisen ja katsomuksellisen taustan
· rohkaisee lapsia ilmaisemaan ajatuksiaan, mielipiteitään, toiveitaan ja tunteitaan
· arvostaa lasten aloitteita, näkemyksiä ja tunteita sekä mahdollistaa lapsille myönteisiä kokemuksia kuulluksi ja nähdyksi tulemisesta
· antaa lapsille mahdollisuuksia osallistua ja vaikuttaa itseään koskevissa asioissa
· suunnittelee, toteuttaa, dokumentoi ja arvioi toimintaa yhdessä lasten ja työtiimin kanssa
· mahdollista lapsille kokemuksen vertaisryhmään ja yhteisöön kuulumisesta sekä ehkäisee lasten ulkopuolisuutta, yksinäisyyttä ja syrjintää
· toteuttaa huoltajien kanssa tehtävää yhteistyötä yhdessä työtiimin kanssa
· arvostaa ja ottaa toiminnassaan huomioon huoltajien aloitteita, näkemyksiä ja mielipiteitä
· osallistuu lapsen varhaiskasvatussuunnitelman laadintaan, toteuttamiseen ja arviointiin työnkuvansa ja vastuidensa mukaisesti
· käyttää pedagogista dokumentointia lapsen ja hänen huoltajansa osallisuuden edistämisessä
Pedagogisen toiminnan toteuttaminen
opiskelija
· käyttää toiminnassaan tietoa lapsen kasvusta, kehityksestä ja oppimisesta
· ohjaa lapsia huomioiden lasten osaamisen, vahvuudet, kiinnostuksen kohteet ja yksilölliset tarpeet
· osallistuu lapsen tuen toteuttamiseen työtiimin käytänteiden mukaisesti
· toimii ryhmän pedagogisen suunnitelman mukaisesti
· suunnittelee ja toteuttaa yhdessä työtiimin kanssa pedagogista toimintaa, joka yhdistää laaja-alaista osaamista ja oppimisen alueita
· käyttää varhaiskasvatuksen monipuolisia työtapoja
· hyödyntää tavoitteellisesti arjen tilanteiden pedagogisia mahdollisuuksia
· osallistuu yhdessä työtiimin kanssa pedagogisen toiminnan arviointiin ja kehittämiseen
· käyttää työnkuvansa ja vastuidensa mukaisesti pedagogista dokumentointia toiminnan suunnittelussa, toteutuksessa, arvioinnissa ja kehittämisessä
· perustelee tekemiään pedagogisia ratkaisuja
· osallistuu pedagogiseen keskusteluun työyhteisössä
· käyttää vahvuuksiaan työssään kasvattajana
· reflektoi ja kehittää pedagogista osaamistaan sekä jakaa osaamistaan työtiimissä
· osallistuu yhteistyöhön eri tahojen kanssa työnkuvansa ja vastuidensa mukaisesti
Leikin tukeminen ja ohjaaminen
opiskelija
· havaitsee lasten leikkialoitteita ja vastaa niihin
· tukee ja rikastaa toiminnallaan lasten omaehtoista leikkiä
· tarjoaa mahdollisuuksia pitkäkestoiselle leikille
· suunnittelee, rakentaa ja kehittää leikkiympäristöjä yhdessä lasten kanssa
· havainnoi ja dokumentoi leikkiä sekä hyödyntää keräämäänsä tietoa toiminnassaan
· ohjaa lasten leikkitaitojen kehittymistä
· käyttää leikkiä ja leikillisyyttä toiminnassaan
· kehittää leikkiä edistäviä toimintatapoja
Oppimista ja vuorovaikutusta edistävä ympäristö
opiskelija
· käyttää työssään tietoa oppimisympäristöjen merkityksestä lapsen oppimiselle ja vuorovaikutukselle
· suunnittelee ja rakentaa oppimisympäristöjä yhdessä lasten ja työtiimin kanssa
· huomioi oppimisympäristöissä esteettömyyden ja ryhmän moninaisuuden
· hyödyntää toiminnassaan eri oppimisympäristöjä
· valitsee yhdessä lasten kanssa välineitä, materiaaleja ja ympäristöjä lasten omaehtoiseen toimintaan
· huolehtii välineiden, materiaalien ja ympäristöjen asianmukaisuudesta ja turvallisuudesta
· huolehtii yhdessä lasten kanssa oppimisympäristön viihtyisyydestä ja innostavuudesta
· ohjaa lapsia käyttämään teknologiaa sekä digitaalisia välineitä, sovelluksia ja ympäristöjä
· antaa mahdollisuuksia lapsen yksilöllisille ja lasten yhteisille toiminnoille
· kannustaa lapsia yhteistyöhön ja vertaisvuorovaikutukseen
· ohjaa ja tukee lapsia sosiaalisissa taidoissa
· ohjaa ja tukee lapsia tunteiden ilmaisussa ja itsesäätelyssä
· luo toiminnallaan myönteistä, kannustavaa ja kiireetöntä vuorovaikutusilmapiiriä
· ohjaa lapsia iloitsemaan oppimisestaan ja tunnistamaan vahvuuksiaan
· ehkäisee kiusaamista, häirintää, syrjintää ja väkivaltaa sekä puuttuu niihin työympäristön käytänteiden mukaisesti
Kielellisten taitojen vahvistaminen
opiskelija
· käyttää työssään tietoa kielen merkityksestä lapsen kehitykselle, oppimiselle ja osallisuudelle
· tunnistaa lapsen ja perheen kielellisen lähtökohdan ja toimii sen mukaisesti
· toimii aloitteellisesti vuorovaikutustilanteissa sekä vastaa lasten keskustelun aloitteisiin
· toimii kielimallina ja käyttää hyvää ja selkeää kieltä
· vahvistaa lasten vuorovaikutustaitoja
· edistää lasten kielen ymmärtämisen taitoja
· seuraa ja ohjaa lasten puheen tuottamisen taitojen kehittymistä
· vahvistaa lasten kielen käyttötaitoja
· kehittää lasten kielellistä muistia ja sanavarastoa
· käyttää monipuolisesti lastenkirjallisuutta
· ohjaa lasten kielitietoisuuden kehittymistä
· ohjaa lasten monilukutaidon kehittymistä


Osaamisen arviointi
Opiskelija

Tyydyttävä 1
· toteuttaa työn ohjeiden mukaisesti
· toimii yhteistyökykyisesti
· tarvitsee joissakin tilanteissa lisäohjeita
· hyödyntää työssä tarvittavaa perustietoa
· muuttaa toimintaansa saamansa palautteen mukaisesti
Tyydyttävä 2
· toteuttaa työn oma-aloitteisesti ja ohjeiden mukaisesti
· toimii yhteistyökykyisesti ja vuorovaikutteisesti
· tarvitsee vain harvoissa tilanteissa lisäohjeita
· hyödyntää työssä tarvittavaa tietoa tarkoituksenmukaisesti
· muuttaa toimintaansa saamansa palautteen ja omien havaintojen mukaisesti
Hyvä 3
· toteuttaa työkokonaisuuden itsenäisesti
· toimii yhteistyökykyisesti ja aloitteellisesti vuorovaikutustilanteissa
· selviytyy tavanomaisista ongelmanratkaisutilanteista
· hyödyntää työssä tarvittavaa tietoa monipuolisesti
· arvioi suoriutumistaan realistisesti
Hyvä 4
· suunnittelee ja toteuttaa työkokonaisuuden itsenäisesti
· toimii yhteistyökykyisesti ja rakentavasti vuorovaikutustilanteissa
· selviytyy ongelmanratkaisutilanteista hyödyntäen monipuolisia ratkaisutapoja
· soveltaa työssä tarvittavaa tietoa monipuolisesti ja perustellusti
· arvioi suoriutumistaan realistisesti sekä tunnistaa vahvuuksiaan ja kehittämisen kohteitaan
Kiitettävä 5
· suunnittelee ja toteuttaa työkokonaisuuden itsenäisesti ottaen huomioon muut toimijat
· toimii yhteistyökykyisesti ja rakentavasti haastavissakin vuorovaikutustilanteissa
· soveltaa työssä tarvittavaa tietoa ongelmanratkaisutilanteissa monipuolisesti ja kriittisesti
· esittää työhön ja toimintaympäristöön liittyviä perusteltuja kehittämisehdotuksia
· arvioi suoriutumistaan realistisesti ja esittää perusteltuja ratkaisuja osaamisensa kehittämiseen
· ymmärtää oman työnsä merkityksen osana laajempaa kokonaisuutta

ENNEN TYÖPAIKKAJAKSOA


1. VIIKKO


2. VIIKOSTA ETEENPÄIN


Edeltävät opintojaksot suoritettu hyväksytysti!


Tavoitteiden laatiminen - palautus Pedanettiin ja työpaikkaohjaajalle


Perehtyminen työpaikkaan: tutustuminen ympäristöön, lapsiin, vanhempiin, henkilökuntaan ja toimintatapoihin 


Työskentely sovitun työnjaon mukaisesti


NÄYTTÖ


Näytön toteuttaminen suunnitellun mukaisesti


Yhteydenotto työpaikkaan


Osallistuminen työpaikalla järjestettävän koulutuksen perehdytykseen


Mahdollinen tutustumiskäynti työpaikkaan


Oppimisen palaute yhdessä työpaikkaohjaajan kanssa


Mahdollisen näyttöön liittyvän kirjallisen materiaalin tekeminen


Valmistautuminen arviointikeskusteluun


Näytön valmistelu














Oma esittely ilmoitustaululle ja esittäytyminen vanhemmille!


Tavoitteiden tarkentaminen yhdessä työpaikkaohjaajan kanssa


Työtehtävien suunnittelu


Sovittujen tehtävien tekeminen

